Title: ข้อบังคับเจ้าพนักงานจราจรจังหวัดตาก ว่าด้วยการห้ามจอดรถทุกชนิดตลอดเวลาในถนนประเวศไพรวัน เฉพาะด้านหน้าธนาคารออมสินสาขาอุ้มผาง

ข้อบังคับเจ้าพนักงานจราจรจังหวัดตาก
ว่าด้วยการห้ามจอดรถทุกชนิดตลอดเวลาในถนนประเวศไพรวัน
เฉพาะด้านหน้าธนาคารออมสินสาขาอุ้มผาง

ด้วยปัจจุบันสภาพปัญหาการจราจรในเขตเทศบาลตำบลอุ้มผาง
โดยเฉพาะบนถนนประเวศไพรวันด้านหน้าธนาคารออมสินสาขาอุ้มผาง ในช่วงชั่วโมงเร่งด่วน
จะมีปัญหาการจราจรติดขัดเป็นประจำเนื่องจากสภาพถนนคับแคบ
และหากมีรถยนต์หรือรถจักรยานยนต์จอดริมถนนด้านหน้าธนาคารเพื่อเข้าไปทำธุรกรรมกับธนาคารออมสินสาขาอุ้มผางแล้ว
ปัญหาการจราจรจะมีมากขึ้น ทำให้ประชาชนผู้ใช้รถใช้ถนน
ไม่ได้รับความสะดวกและความปลอดภัยในการเดินทาง

ฉะนั้น
เพื่อให้ประชาชนได้รับความสะดวก และปลอดภัยในการใช้รถใช้ถนน และเป็นการเตรียมความพร้อมในการแก้ไขปัญหาจราจร
ผู้บังคับการตำรวจภูธรจังหวัดตาก ในฐานะเจ้าพนักงานจราจรจังหวัดตาก อาศัยอำนาจตามพระราชบัญญัติจราจรทางบก
พ.ศ. ๒๕๒๒ มาตรา ๑๓๙ (๒) (๑๕) จึงออกข้อบังคับไว้ ดังต่อไปนี้

ข้อ
๑  ข้อบังคับนี้เรียกว่า
ข้อบังคับเจ้าพนักงานจราจรจังหวัดตาก ว่าด้วยการห้ามจอดรถทุกชนิดตลอดเวลาในถนนประเวศไพรวัน
เฉพาะด้านหน้าธนาคารออมสินสาขาอุ้มผาง

ข้อ ๒[๑]
 ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ
๓  ห้ามจอดรถทุกชนิดตลอดเวลา ในถนนประเวศไพรวัน
เฉพาะด้านหน้าธนาคารออมสิน สาขาอุ้มผางตลอดแนว รวมระยะทาง ๓๑.๕๐ เมตร

ข้อ
๔  บรรดาข้อบังคับ ประกาศ ระเบียบใด
ที่ขัดหรือแย้งกับข้อบังคับนี้ให้ยกเลิกโดยใช้ข้อบังคับนี้แทน

ประกาศ
ณ วันที่ ๒๕ กันยายน พ.ศ. ๒๕๖๑
พลตำรวจตรี
ปริญญา  วิศิษฐฎากุล
ผู้บังคับการตำรวจภูธรจังหวัดตาก
เจ้าพนักงานจราจรจังหวัดตาก

พิมพ์มาดา/จัดทำ
๑๑
กุมภาพันธ์ ๒๕๖๒

[๑]
ราชกิจจานุเบกษา เล่ม ๑๓๕/ตอนพิเศษ ๒๖๔ ง/หน้า ๔๘/๒๒ ตุลาคม ๒๕๖๑